stanford-oval/wikipedia huggingface dataset:
Mutiny Within

| Mutiny Within> Tiedot |
| --- | --- |
Toiminnassa:  2002–
Tyylilaji:  melodinen death metal, metalcore, progressiivinen metalli, power metal
Kotipaikka:   New Jersey, Yhdysvallat
Laulukieli:  englanti
Jäsenet:  Chris Clancy, laulu   Brandon Jacobs, kitara   Dan Bage, kitara   Andrew Stavola, kosketinsoittimet   Andrew Jacobs, basso   Bill Fore, rummut  
Levy-yhtiö:  Roadrunner Records  
Aiheesta muualla
Kotisivut
Infobox OKNimi-testi OK: 
Mutiny Within on Yhdysvalloista kotoisin oleva yhtye, joka soittaa melodista death metallia. Yhtyeellä on levytyssopimus Roadrunner Recordsin kanssa ja on tähän mennessä julkaissut yhden albumin, yhtyeen itsensä mukaan nimetyn Mutiny Withinin.
Historia

Yhtyeen basisti Andrew Jacobs perusti Children of Bodom -coveryhtyeen vuonna 2002, mutta bändi rupesi pian kuitenkin säveltämään ja soittamaan omia kappaleitaan. Yhtye kävi läpi lukuisia miehistönvaihdoksia, kunnes lopullinen kokoonpano saatiin kasaan. Yhtye kuitenkin kaipasi vielä laulajaa, ja onnekseen löysi YouTube-sivustolta Chris Clancyn lauluvideon. Clancya pyydettiin lentämään kotimaastaan Englannista koelaulutilaisuuteen. Clancy saapui paikalle ja hänet valittiin yhtyeeseen.
Clancyn liityttyä yhtyeeseen Mutiny Within sävelsi useita kappaleita ja keikkaili. Energiset live-esiintymiset herättivät levy-yhtiö Roadrunner Recordsin mielenkiinnon, ja he allekirjoittivat levytyssopimuksen. Yhtye jatkoi sävellystyötä ja rupesi työskentelemään tuottaja Jason Bielerin kanssa. Debyyttialbumin nauhoitusten aikana yhtyeen liittyi myös toinen kitaristi, Clancyn ystävä Dan Bage. Mutiny Within sai viimein kaipaamaansa julkisuutta syksyllä 2009, kun he olivat kiertueella Soulflyn, Prongin ja Cattle Decapitationin kanssa. Vuonna 2010 yhtye julkaisi ensimmäisen levynsä Mutiny Withinin.
Jäsenet

Chris Clancy – laulu
Brandon Jacobs – kitara
Dan Bage – kitara
Andrew Stavola – kosketinsoittimet
Andrew Jacobs – basso
Bill Fore – rummut
Julkaisut > Studioalbumit

Mutiny Within (2010,  Roadrunner Records)
Synchronicity (2013)
Origins (2017)
Aiheesta muualla

mutinywithin.com Viralliset kotisivut
Mutiny Within Myspacessa (englanniksi)
Mutiny Within Encyclopaedia Metallumissa (englanniksi)
Mattias Lindfors

Mattias Lindfors (s. 12. huhtikuuta 1989 Helsinki) on suomalainen kilpapurjehtija. Hän kilpailee Laser-luokassa.
Lindfors sijoittui Laser-luokan MM-kilpailuissa 64:nneksi vuonna 2012, 79:nneksi vuonna 2011 ja sijalle 108 vuonna 2010. EM-kilpailuissa hän oli 42:s vuonna 2011 ja 98:s vuonna 2010. Hän sai edustuspaikan Lontoon olympialaisiin voitettuaan huhtikuussa 2012 Palma de Mallorcan maailmancupissa maapaikan Suomelle hankkineen Fredrik Westmanin sekä neljä vuotta aiemmin olympialaisissa purjehtineen Pierre Colluran.
Mattias Lindfors edustaa Brändö Seglarea ja häntä valmentaa Jan Gahmberg. Fysiikkavalmennuksesta ja ohjelman suunnittelusta vastaa Minna Aalto.
Aiheesta muualla

Lindfors ISAF:n sivuilla
Mattias Kokljuschkin

| Mattias Kokljuschkin> Henkilötiedot |
| --- | --- |
Syntynyt: 13. huhtikuuta 1995 (ikä 29)  Suomi
Salibandyn pelaaja
Pelipaikka:  Hyökkääjä
Seura:  Tikkurilan Tiikerit
Pelinumero:  7
Pituus:  184
| Urheilijan ura> Junioriseurat |
| --- | --- | --- | --- |
: Tikkurilan Tiikerit
Seurat
| Vuodet | Seura | Ottelut (M+S=P) | Ottelut (M+S=P) |
| 2018- |  Tikkurilan Tiikerit | 78 (25+12=37) | 78 (25+12=37) |
 Seurajoukkueuran tilastot kattavat vain kansalliset sarjat.
Mattias Kokljuschkin (s. 13. huhtikuuta 1995) on suomalainen salibandyn pelaaja. Kokljuschkin edustaa F-Liigassa pelaavaa vantaalaista seuraa Tikkurilan Tiikerit.
Kokljuschkin on edustanut urallaan suomessa ainoastaan Tikkurilan Tiikereitä. Hän on pelannut myös Svenska Superliga:ssa .
Aiheesta muualla

F-Liigan pelaajakortti
Mattias Sahlström

| Erik Sahlström> Henkilötiedot |
| --- | --- |
Koko nimi:  Erik Mattias Sahlström
Syntynyt: 12. helmikuuta 1968 (ikä 56)
Kansalaisuus:   Ruotsi
Koripalloilija
Maajoukkueet
1984–x:   Ruotsi
Ottelut (pisteet):  221 (3 150)
Erik Mattias Sahlström (s. 12. helmikuuta 1968) on ruotsalainen kilpauransa päättänyt koripalloilija.
Sahlström pelasi Ruotsin miesten maajoukkueessa 221 maaottelua ja teki niissä 3 150 pistettä. Hän kuului maajoukkueen turnauskokoonpanoihin Saksan EM-kilpailuissa 1993 ja Kreikan EM-kilpailuissa 1995.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Mieluskylä

Mieluskylä (entinen nimi Mieluskoski) on Haapaveden kylä, joka sijaitsee kahta puolta Pyhäjokea noin 11 kilometrin päässä Haapaveden keskustasta. Joen halkomaa kylää yhdistää Mieluskosken silta. Mieluskoskella on ollut iso merkitys kylän menneisyydessä.
Mieluskylällä sijaitsee oma koulu. Nykyinen koulurakennus on rakennettu vuonna 1953. Haapavesi Mieluskylällä on myös ollut kauppoja, posti ja pankki, mutta nämä palvelut on lakkautettu. Lisäksi Mieluskylällä on vuosien varrella toiminut erilaisia yhdistyksiä.
Mieluskylän naapurikyliä ovat Humaloja, Ollilanperä ja Annonen.
Miemala

| Miemala |
| --- | --- |
 Kaupungin kartta, jossa Miemala korostettuna.  Luettelo Hämeenlinnan kaupunginosista
Kaupunki:  Hämeenlinna
Koordinaatit:  60°57′24″N, 24°29′52″E
Kaupunginosa nro:  21
Postinumero(t):  13430
Miemala on Hämeenlinnan 21. kaupunginosa. Se sijaitsee kaupungin eteläosassa noin neljän kilometrin päässä keskustasta. Miemalassa on jonkin verran pientaloalueita, mutta pääosin alue on maatalousvaltaista. Kaupunginosassa sijaitsee Miemalan koulu ja sen läpi kulkee osaltaan Hattelmalanharju. Miemala rajoittuu idässä Vanajaveteen, lännessä valtatiehen 3 ja etelässä Janakkalan kunnanrajaan. Kaupunginosassa olevalla Vanajaveden Miemalanselällä sijaitsee Miemalansaari, joka on Hämeenlinnan kantakaupungin suurin saari.
Martin Kaymer

Martin Kaymer (28. joulukuuta 1984 Düsseldorf, Saksa) on saksalainen golfaaja. Hän nousi golfin maailmanlistan kärkeen helmikuussa 2011.  Hän on voittanut kaksi golfin major-turnausta. Vuonna 2010 PGA Championshipin ja vuonna 2014 US Openin. Vuonna 2011 hän voitti Laureus-palkinnon vuoden läpimurtona.
Aiheesta muualla

European Tourin profiili
Wikimedia Commonsissa on kuvia tai muita tiedostoja aiheesta .
McCarthy

McCarthy-nimisiä henkilöitä ovat muun muassa:
Aaron McCarthy (s. 1961), yhdysvaltalainen koripallovalmentaja
Alex McCarthy (s. 1989), englantilainen jalkapallomaalivahti
Andrew McCarthy (s. 1962), yhdysvaltalainen näyttelijä ja ohjaaja
Benni McCarthy (s. 1977), eteläafrikkalainen jalkapalloilija
Brenda Schultz-McCarthy (s. 1970), alankomaalainen tennispelaaja
Cormac McCarthy (1933–2023), yhdysvaltalainen kirjailija
David McCarthy (s. 1983), irlantilainen juoksija
Doris McCarthy (1910–2010), kanadalainen kuvataiteilija
Eugene McCarthy (1916–2005), yhdysvaltalainen senaattori
James McCarthy (s. 1990), irlantilais-skotlantilainen jalkapalloilija
Jenny McCarthy (s. 1972), yhdysvaltalainen näyttelijä
John McCarthy (1927–2011), yhdysvaltalainen tietojenkäsittelytieteilijä
John McCarthy (s. 1986), yhdysvaltalainen jääkiekkoilija
John Edward McCarthy (1930–2018), yhdysvaltalainen katolinen piispa
Joseph McCarthy (1908–1957), yhdysvaltalainen senaattori, jonka mukaan on nimetty mccarthyismi
Joseph McCarthy (1885–1943), yhdysvaltalainen sanoittaja
Joseph Priestley McCarthy (1936–1995), yhdysvaltalainen radiotoimittaja
Justin McCarthy (1899–1976), yhdysvaltalainen jääkiekkoilija
Karen McCarthy (1947–2010), yhdysvaltalainen demokraattipoliitikko
Kevin McCarthy (1914–2010), yhdysvaltalainen näyttelijä
Kevin McCarthy (s. 1965), yhdysvaltalainen poliitikko, edustajainhuoneen puhemies
Mary McCarthy (1912–1989), yhdysvaltalainen kirjailija, teatterikriitikko ja esseisti
Melissa McCarthy (s. 1970), yhdysvaltalainen näyttelijä
Mick McCarthy (s. 1959), irlantilainen jalkapalloilija ja valmentaja
Mike McCarthy (s. 1963), yhdysvaltalainen amerikkalaisen jalkapallon pelaaja
Nicholas McCarthy (s. 1970), yhdysvaltalainen elokuvaohjaaja ja käsikirjoittaja
Nick McCarthy (s. 1974), englantilainen muusikko
Patrick McCarthy, pohjoisirlantilainen levytuottaja
Perry McCarthy (s. 1961), brittiläinen autourheilija
Stephen McCarthy (s. 1988), yhdysvaltalainen jalkapalloilija
Steve McCarthy (s. 1981), kanadalainen jääkiekkoilija
Tom McCarthy (s. 1966), yhdysvaltalainen elokuvaohjaaja, käsikirjoittaja ja näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Miente

| ”Miente” Enrique Iglesias |
| --- | --- | --- |

Singlen tiedot
 Albumilta: Vivir
 Äänitetty : 1996
 Julkaistu: 1997
 Formaatti: CD-single
 Tuottaja(t): Rafael Pérez-Botija
 Tyylilaji: latinomusiikki
 Kesto: 03.36
 Levy-yhtiö: Fonovisa
Enrique Iglesiaksen muut singlet
| ”Volveré” 1997 | ”Miente” 1997 | ”Revolución” 1997 |
"Miente" on Enrique Iglesiaksen toiselta studioalbumilta Vivir julkaistu single. Sen on kirjoittanut ja tuottanut Rafael Pérez-Botija. Laulu menestyi hyvin, ollen Billboard Hot Latin Tracks -listan sijalla viisi ensimmäisellä listaviikollaan ja nousten sijalle yksi heti seuraavalla viikolla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Myroslav Slabošpytskyi

| Myroslav Slabošpytskyi> Слабошпицький Мирослав Михайлович |
| --- | --- |
 Myroslav Slabošpytskyi vuonna 2015.
Henkilötiedot
Syntynyt: 17. lokakuuta 1974 
Kansalaisuus:  Ukraina
Ammatti:  elokuvaohjaaja
Ohjaaja
Tunnetuimmat ohjaukset:  Heimo
Aiheesta muualla
IMDb
Myroslav Slabošpytskyi on ukrainalainen elokuvaohjaaja. Hän pakeni Wieniin Venäjän hyökättyä vuonna 2022 Ukrainaan.
Slabošpytskyi on ohjannut ja käsikirjoittanut muun muassa viittomakielisen elokuvan Heimo (2014), joka on hänen ensimmäinen pitkä elokuvansa. Heimo esitettiin Cannesin elokuvajuhlilla, ja se on saanut elokuvajuhlilla useita palkintoja. Se on esitetty Suomessa syksyllä 2022. Hänen seuraava ohjauksensa on The Tiger, johon hänet kutsui tuottaja Darren Aronofsky. Käsikirjoitus pohjautuu John Vaillantin kirjaan. Elokuvaa kuvataan mahdollisesti Suomessa.
Filmografia

Heimo 2014
Tiger (tekeillä)
Aiheesta muualla

Kuvia tai muita tiedostoja aiheesta Myroslav Slabošpytskyi Wikimedia Commonsissa
Myroslav Slabošpytskyi Internet Movie Databasessa. (englanniksi)
Mäkihyppy talviolympialaisissa 1924

Mäkihyppy oli olympiaohjelmassa ensimmäistä kertaa Chamonixin vuoden 1924 talviolympialaisissa. Kilpailu käytiin 4. helmikuuta Chamonixin Tremplin aux Bossonsin hyppyrimäellä. Suurina suosikkeina kilpailuun lähtivät norjalaishyppääjät ja ainoana haastajana heille pidettiin Yhdysvaltain Anders Haugenia, joka hänkin oli amerikannorjalainen.
Kultaa voitti Jacob Tullin Thams ja hopeaa sai Narve Bonna, pronssille sijoittui alun perin Thorleif Haug. Vuonna 1974, 50 vuotta kilpailun jälkeen ilmeni että kilpailun pistelaskussa oli tapahtunut laskuvirhe, ja pronssimitali olisi kuulunut Anders Haugenille. Thorleif Haug oli itse kuollut jo vuonna 1934 keuhkokuumeeseen vain 40-vuotiaana. Haugen matkusti 86-vuotiaana Norjaan vuonna 1974, jossa Haugin tytär luovutti mitalin hänelle.
Tulokset

| Sija | Urheilija | Tulos |
| --- | --- | --- |
| 1 |  Jacob Tullin Thams (NOR) | 18.960 |
| 2 |  Narve Bonna (NOR) | 18.680 |
| 3 |  Anders Haugen (USA) | 18.000 |
| 4 |  Thorleif Haug (NOR) | 17.821 |
| 5 |  Einar Landvik (NOR) | 17.521 |
| 6 |  Axel-Herman Nilsson (SWE) | 17.146 |
| 7 |  Menotti Jakobsson (SWE) | 17.083 |
| 8 |  Alexandre Girard-Bille (SUI) | 16.793 |
| 9 |  Nils Lindh (SWE) | 16.737 |
| 10 |  Franz Wende (TCH) | 16.480 |
| 11 |  Sulo Jääskeläinen (FIN) | 16.418 |
| 12 |  Nils Sundh (SWE) | 16.397 |
| 13 |  Tuure Nieminen (FIN) | 16.262 |
| 14 |  Lemoine Batson (USA) | 16.200 |
| 15 |  Klébert Balmat (FRA) | 15.500 |
| 16 |  Harry Lien (USA) | 14.917 |
| 17 |  Luigi Faure (ITA) | 14.010 |
| 18 |  Peter Schmid (SUI) | 13.437 |
| 19 |  Mario Cavalla (ITA) | 12.605 |
| 20 |  Karel Koldovský (TCH) | 12.501 |
| 21 |  Andrzej Krzeptowski (POL) | 12.458 |
| 22 |  Gilbert Ravanel (FRA) | 12.397 |
| 23 |  Hans Eidenbenz (SUI) | 10.313 |
| 24 |  Xaver Affentranger (SUI) | 7.813 |
| 25 |  Martial Payot (FRA) | 7.355 |
| 26 |  Josef Bím (TCH) | 2.333 |
| — |  Louis Albert (FRA) | DNF |
Matuizos

Kylän sijainti kartalla
Matuizos
Matuizos on kylä eteläisessä Liettuassa, Varėnan kunnallispiirissa, Alytusin läänissä lähellä Valko-Venäjän rajaa. Vuonna 2001 kylässä asui 1 312 asukasta.
Martin Järveoja

Martin Järveoja Monte Carlo -rallissa 2019
Martin Järveoja (s. 18. elokuuta 1987) on virolainen kartanlukija. Järveoja toimii Ott Tänakin kartanlukijana Rallin MM-sarjassa. Kausilla 2018–2019 Tänak ja Järveoja ajoivat Toyota Gazoo Racing -tallissa. Tänak ja Järveoja voittivat maailmanmestaruuden kaudella 2019. Kausilla 2020–2022 Järveoja ja Tänak kilpailivat Hyundai Motorsport -tallissa.
Ura

Järveoja aloitti kartanlukijan uran vuonna 2006, jolloin hän toimi kartanlukijana useille kuljettajille Viron kilpailuissa. Vuodesta 2008 hän kilpaili Karl Kruudan kanssa ja osallistui Junior WRC -sarjaan, IRC-sarjaan vuonna 2010, WRC S2000 -sarjan kilpailuissa vuosina 2011 ja 2012, sekä WRC2 -sarjassa vuonna 2013. Hän kilpaili Kruudan kanssa vuoteen 2016. Vuonna 2017 hän ryhtyi Ott Tänakin kartanlukijaksi rallin MM-sarjaan, jossa he voittivat mestaruuden vuonna 2019.
Mattias Nørstebø

| Mattias Nørstebø> Henkilötiedot |
| --- | --- |
Syntynyt: 3. kesäkuuta 1995 (ikä 29)
Kansalaisuus:   Norja
Jääkiekkoilija
Pelipaikka:  puolustaja
Maila:  vasen
Pituus:  179 cm
Paino:  80 kg
Seura
Seura:  IF Björklöven
Sarja:  HockeyAllsvenskan
Pelaajaura
Pääsarjaura:  2012–
Aik. seurat:  Brynäs IF (SHL) Frölunda HC (SHL) Mora IK (Allsv.)
Mattias Alfer Nørstebø (s. 3. kesäkuuta 1995) on norjalainen jääkiekkoilija, pelipaikaltaan puolustaja. Hän edustaa Allsvenskan-joukkue IF Björklöveniä.
Ammattilaisura

Nørstebø muutti 16-vuotiaana kotimaastaan Ruotsin itärannikolle Gävleen, päästäkseen pelaamaan jääkiekkoa Brynäs IF:n juniorijoukkueissa. Debyyttinsä seuran edustusjoukkueessa hän teki kaudella 2012–2013.
Kaudella 2014–2015 Nørstebø pelasi 21 ottelua lainalla toisen sarjatason Allsvenskanin Mora IK:ssa.Nørstebø edusti Brynäsiä kevääseen 2016 asti ja siirtyi sen jälkeen kolmeksi kaudeksi Frölundaan. Siellä hän voitti Jääkiekon Mestarien liigan 2017 ja 2019 sekä Ruotsin-mestaruuden 2019.
Kaudet 2019–2021 Nørstebø pelasi Allsvenskanin Morassa ja kaudet 2021–2024 saman sarjan IF Björklövenissä.
Ammattilaisura > Maajoukkueura

Miesten arvokisoissa Nørstebø pelasi ensimmäistä kertaa vuoden 2015 MM-kisoissa. Tämän jälkeen hän on pelannut kuusissa MM-kilpailuissa sekä olympialaisissa.
Matura

Matura on yleinen termi, jolla tarkoitetaan ylioppilastutkintoa, joka suoritetaan 18–19 vuoden iässä. Tutkinnon nimitys matura (lat. kypsä) perustuu sen merkitykseen eräänlaisena kypsyyskokeena. Termi on käytössä Itävallassa, Albaniassa, Bosnia ja Hertsegovinassa, Bulgariassa, Kroatiassa, Italiassa, Liechtensteinissa, Pohjois-Makedoniassa, Montenegrossa, Puolassa, Serbiassa, Sloveniassa, Sveitsissä ja Ukrainassa.
Medeia (täsmennyssivu)

Medeia (m.kreik. Μήδεια, Mēdeia, lat. Medea) voi viitata seuraaviin:
Medeia, kreikkalaisen mytologian hahmo
Medeia, Euripideen tragedia
Medeia, suomalainen metalliyhtye
Medeia, Medeia-yhtyeen levy
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Medeia”, voi hakea sivunnimihaulla, laajalla sivunnimihaulla tai tekstihaulla.
Miller-ilmiö

Miller-ilmiö tarkoittaa vahvistimen tulosta lähtöön kytketyn kondensaattorin kapasitanssin muuttumista kertoimella (1-AV), jossa AV on vahvistimen jännitevahvistus. Tällöin myös kondensaattorin latausvirta kasvaa samalla kertoimella. Myös taajuuden nostaminen kasvattaa kondensaattorin latausvirtaa, jolloin vahvistettava signaali lopulta oikosulkeutuu lähtöön. Koska vahvistuksen suuruus vaikuttaa Miller-ilmiön voimakkuuteen, se vaikuttaa myös vahvistimen ylärajataajuuteen. Siispä vahvistuksen ja kaistanleveyden tulo onkin useimmissa tapauksissa vakio.
Vaikka Miller-ilmiön vaikutus onkin useimmissa tapauksissa haitallinen, koska se laskee vahvistimen ylärajataajuutta, sitä voidaan käyttää myös hyödyksi. Esimerkiksi pienelle piipalaselle rakennettu operaatiovahvistin sisältää kompensointikondensaattorin, joka pienentää vahvistimen kaistanleveyttä, mutta samalla pitää huolen siitä, että vahvistin ei ala värähtelemään itsestään tai käyttäjän tekemän huonon kytkennän vuoksi. Koska suuri kondensaattori vaatisi paljon tilaa ja hyvälaatuisten piikiekkojen valmistaminen on suhteellisen kallista, kompensointikondensaattori on kytketty operaatiovahvistimen toisen vahvistinasteen tulon ja lähdön välille. Tällöin sen kapasitanssi moninkertaistuu ja piikiekolta vaadittava tila pienenee murto-osaan.
Mauretania

Mauretania voi viitata seuraaviin:
Mauretania, historiallinen alue Pohjois-Afrikassa
Mauritania, nykyisen valtion toissijainen nimi
Mauretanian kuningaskunta, antiikin aikainen berberikuningaskunta Pohjois-Afrikassa
Mauretania Caesariensis, Rooman provinssi
Mauretania Sitifensis, Rooman provinssi
Mauretania Tingitana, Rooman provinssi
RMS Mauretania, kuninkaallinen postihöyrylaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mauretania”, voi hakea sivunnimihaulla, laajalla sivunnimihaulla tai tekstihaulla.
Miller Barber

Miller Barber (31. maaliskuuta 1931 – 11. kesäkuuta 2013) oli yhdysvaltalainen golfaaja. Hän syntyi Louisianan Shreveportissa ja valmistui vuonna 1954 Arkansasin yliopistosta.
Vaikka Barber saavutti yksitoista voittoa ammattilaisurallaan PGA Tourilla, hän ei voittanut kertaakaan ”major championshipia”, joihin lukeutuvat The Masters Tournament, Yhdysvaltain avoin golfturnaus, Britannian avoin golfturnaus ja PGA Championship. Muun muassa nykyisellä FBR Openilla hän kuitenkin ylsi mestaruuksiin vuosina 1971 ja 1978.
Yli 50-vuotiaana Barber saavutti menestystä senioripelaajana nykyisellä Champions Tourilla. Hän voitti muiden muassa Senior PGA Championshipin (1981), Senior Players Championshipin (1983) ja kolmesti U.S. Senior Openin (1982, 1984, 1985).
Myrskylinnut (elokuva)

| Myrskylinnut> Thunderbirds |
| --- | --- |

Ohjaaja:  Jonathan Frakes
Käsikirjoittaja:   William Osborne  Michael McCullers 
Tuottaja:   Tim Bevan  Eric Fellner  Mark Huffam 
Säveltäjä:  Ramin Djawadi
Kuvaaja:  Brendan Galvin
Leikkaaja:  Martin Walsh
Pääosat:   Brady Corbet  Soren Fulton  Vanessa Hudgens  Bill Paxton  Sophia Myles  Ben Kingsley 
Valmistustiedot
Valmistusmaa:   Yhdysvallat  Iso-Britannia  Ranska 
Tuotantoyhtiö:  Universal Pictures
Levittäjä:  Universal Studios
Ensi-ilta:  23. heinäkuuta 2004
Kesto:  95 min
Alkuperäiskieli:  englanti
Budjetti:  57 miljoonaa dollaria
Tuotto:  28,3 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Myrskylinnut (engl. Thunderbirds) on koko perheen toimintaelokuva, joka pohjautuu 1960-luvulla tuotettuun Myrskylinnut-televisiosarjaan. Supermarionaatiotekniikalla tehdystä alkuperäisestä televisiosarjasta ja sen aiemmista elokuvasovituksista poiketen Myrskylinnuissa näyttelivät oikeat ihmiset. Elokuvan ensi-ilta Yhdysvalloissa oli 31. heinäkuuta 2004. Elokuvan ohjaaja Jonathan Frakes on tunnettu erityisesti Star Trek -elokuvista. Elokuvan tarina sijoittuu vuoteen 2010.
Juoni

Elokuvan juoni perustuu televisiosarjan lähtöasetelmaan: miljardööri Jeff Tracy (Bill Paxton) on ostanut trooppisen saaren valtameren keskeltä ja perustanut sinne kansainvälisen pelastuspartion, joka tunnetaan käyttämiensä, Välkkynä (Anthony Edwards) tunnetun professori Hiram K. Hackenbackerin suunnittelemien ja rakentamien ihmeellisten lentoalusten, Myrskylintujen, nimellä. Tracyn pojan John Tracyn (Lex Shrapnel) ohjastamasta avaruusasemasta käsin Tracyt havaitsevat maailmalla tapahtuvat katastrofit, ja Jeff Tracy ja hänen neljä poikaansa yrittävät parhaansa mukaan pelastaa ihmisiä. Jeff Tracyn viides poika, Alan Tracy (Brady Corbet), on vielä niin nuori, ettei häntä pyynnöistään huolimatta päästetä mukaan pelastusoperaatioihin, vaan hänen on käytävä tavallista koulua.
Ovelan juonensa avulla Myrskylintujen arkkivihollinen The Hood eli Konna (Ben Kingsley) saa vihiä Tracyn saaren sijainnista, ja houkuttelee Jeff Tracyn poikineen avaruuteen ampumalla John Tracyn miehittämää avaruusasemaa risteilyohjuksella. Konnan tarkoituksena on paitsi kostaa Jeff Tracylle, myös ryöstää pelastuspartion ihmeellisten laitteiden avulla pankkeja ja tulla maailman rikkaimmaksi mieheksi. Tracyjen lähdettyä avaruuteen Konna valtaa saaren apuriensa Mullionin ja Transomin (Deobia Oparei ja Rose Keegan) kanssa ja saa estettyä Tracyjen paluun maahan, muttei ota huomioon, että nuori Alan Tracy, Välkyn poika Fermat (Soren Fulton) sekä Tracyjen palvelijapariskunnan tytär Tin-Tin (Vanessa Hudgens) ovat yhä saarella. Myrskylintujen kohtalo on nyt kolmikon varassa. Lopulta Alan saa urheudellaan ja nokkeluudellaan osoitettua isälleen olevansa valmis osallistumaan Myrskylintujen toimintaan.
Näyttelijät

| 0 | 1 | 2 |
| --- | --- | --- |
|  Brady Corbet  | … |  Alan Tracy   |
|  Bill Paxton  | … |  Jeff Tracy   |
|  Soren Fulton  | … |  Fermat Hackenbacker   |
|  Vanessa Hudgens  | … |  Tintin   |
|  Anthony Edwards  | … |  Ray "Välkky" Hackenbacker   |
|  Ben Kingsley  | … |  The Hood   |
|  Sophia Myles  | … |  Lady Penelope   |
|  Philip Winchester  | … |  Scott Tracy   |
|  Lex Shrapnel  | … |  John Tracy   |
|  Dominic Colenso  | … |  Virgil Tracy   |
|  Ben Torgersen  | … |  Gordon Tracy   |
|  Rose Keegan  | … |  Transom   |
|  Ron Cook  | … |  Parker   |
|  Bhasker Patel  | … |  Kyrano   |
|  DeObia Oparei  | … |  Mullion   |
|  Harvey Virdi  | … |  Onaha   |
Yleistä ja eroja televisiosarjaan

Myrskylinnut sai tv-sarjan faneilta ristiriitaisen vastaanoton. Monille pelkästään oikeiden näyttelijöiden käyttö nukkejen sijaan oli tarpeeksi paha tuomitakseen elokuva täysin. Monet myös paheksuivat sitä, että Myrskylinnuista oli tehty vain kulissi perinteiselle "lapset pelastavat maailman" -asetelmalle; toisaalta aiemmat Myrskylintu-elokuvat ovat olleet periaatteessa vain pitkiksi venytettyjä televisiosarjan jaksoja. Monille Myrskylintu-faneille joidenkin pienten tv-sarjan yksityiskohtien laiminlyöminen tai muuttaminen oli kova isku: esimerkiksi pelastuspartion brittiläisen agentin Lady Penelopen (Sophia Myles) ihmeellisen, vaaleanpunaisen FAB-1-auton muuttaminen Rolls-Roycesta Fordiksi oli monen mielestä törkeää – muutos johtui siitä, ettei Rolls-Royce olisi antanut käyttää elokuvassa kuin olemassa olevia malleja. Myös Fermatin ja Hoodin apurien hahmot luotiin vain elokuvaa varten. Elokuva on Alan Tracyn iästä päätellen tapahtuvinaan ennen televisiosarjan tapahtumia, mutta televisiosarjan ensimmäisessä jaksossa Myrskylinnut vasta aloittavat toimintansa, ja kaikki pojat ovat aikuisia ja Jeff jo vanhempi eikä itse osallistu operaatioihin. Elokuvassa Myrskylinnut ovat toimineet jo pitkään, ja Jeff toimii itse mukana.
Myös elokuvan kohderyhmä jäi monelle epäselväksi; elokuvallisesti se on selkeästi suunnattu nuoremmalle polvelle, mutta alkuperäistä sarjaa seuranneet huomaavat siinä runsaasti hauskoja yksityiskohtia ja nostalgiaa (toisaalta esimerkiksi Suomessa sarja uusittiin 1990-luvulla).
Elokuva kuvattiin osin Seychelleillä ja osin studiossa Yhdistyneessä kuningaskunnassa.
Aiheesta muualla

Elokuvan virallinen sivusto
Elokuvan fanisivusto (Arkistoitu – Internet Archive)
Myrskylinnut-traileri
Tracyn veljekset Myrskylinnuissa, etualalla Alan Tracy (Brady Corbet).